

**ПРОГРАМА ЗА МОРСКО ДЕЛО И РИБАРСТВО (ПМДР) 2014-2020 Г.**

**ОБОСНОВКА ЗА ИЗМЕНЕНИЕ НА ПМДР 2014-2020 Г. - ОТГОВОР НА ИКОНОМИЧЕСКИТЕ ПОСЛЕДИЦИ ОТ ИЗБУХВАНЕТО НА COVID-19**

# Въвеждане на нови мерки

Създалата се ситуация след избухването на COVID-19 в света и най-вече в Европа постави рибарския сектор в безпрецедентна ситуация, която не е била прогнозирана от нито едно правителство в Европа. България намира за необходимо да се извършат бързи действия, за да се запази сектор Рибарство от радикални сътресения. На основание Регламент (ЕС) 2020/560 на Европейския парламент и на Съвета от 23 април 2020 година за изменение на регламенти (ЕС) № 508/2014 и (ЕС) № 1379/2013 по отношение на специални мерки за смекчаване на въздействието на избухването на COVID-19 върху сектора на рибарството и аквакултурите на България се дава правна възможност да пренасочи средства към конкретни мерки за справяне със ситуацията.

След направен анализ на нуждите в сектора и консултации със заинтересованите страни,[[1]](#footnote-1) УО на ПМДР дефинира дейностите, които най-адекватно ще отговорят на потребностите на сектора. УО на ПМДР планира да пренасочи средства за:

* осигуряване на компенсации за временно преустановяване на риболовните дейности по чл. 33, пар. 1, буква (г);
* компенсации на производителите на аквакултури съгласно чл. 55, пар. 1, буква (б);
* компенсации за преработвателни предприятия в обхвата на чл. 69, пар. 3.

За да бъдат официализирани тези действия, е необходимо да се създадат две нови мерки (Мярка 1.9 и Мярка 2.6) в ПМДР и да се релокира съответния бюджет, както и да се осигурят допълнителни средства за разширяването на обхвата на настоящата Мярка 5.4. УО на ПМДР дефинира нуждите за двете нови мерки и разширението на вече работещата мярка за преработка в общ размер на 6.626.771,37 евро ЕФМДР.

# Индикатори на ПМДР

Промяната на съответните бюджети на мерките, води и до промяна в индикаторите, които са свързани към тях. Индикаторите ще се променят пропорционално на бюджетното намаление/увеличение по методологията описана по-долу. При някои мерки индикаторите са променяни пропорционално два пъти – веднъж отразявайки промените, свързани с автоматичното освобождаване по правилото "n+3" и релокацията на резерва от 2018 г. във връзка с неизпълнението на междинните цели от Рамката за изпълнение, УО на ПМДР съответно прехвърли резервите от ПС 1, ПС 2, ПС 4, ПС 5 и ПС 6 към бюджета на ПС 3, както следва (от ПС 1 евро ЕФМДР/НБ -1.180.000,00/ -430.629,00; от ПС 2 евро ЕФМДР/НБ -1.629.675,00/ -543.225,00; от ПС 4 евро ЕФМДР/НБ -1.129.960,00/ -199.405,00; от ПС 5 евро ЕФМДР/НБ -540.765,00/ -180.255,00 и от ПС 6 евро ЕФМДР/НБ -175.000,00/ -58.333,00 към ПС 3 (1ва стъпка) и втори път отразявайки намаленията, свързани с текущите изменения на ПМДР (2-ра стъпка). Двуетапното променяне на индикаторите е обосновано от различните по вид промени и с цел по-добра проследимост на промените. Стойностите на индикаторите на всяка стъпка са изрично показани в таблиците по-долу.

Изменената стойност на индикаторите се получава като пропорционално се намалява/увеличава стойността съобразно процентите на редукция/увеличение при отделните мерки. Първоначално индикаторите се намаляват съобразно бюджетната редукция на програмата, извършена през 2019 г. Като втора стъпка е изменението на индикаторите на база на настоящата релокация на средства. Ако индикаторът е приложим за повече от една мярка, съгласно ръководство FAME Support Unit CT03.1 (Revised version от March 2019) се събират процентите на редукция на бюджетите на съответните мерки и се разделят на броя на мерките, в които участва индикаторът (извежда се средноаритметична стойност). В случаите когато даден индикатор обхваща едновременно мерки, които в резултат на настоящата релокация се намаляват, заедно с такива, които се увеличават, изменението на индикаторите се прави в две допълнителни стъпки. Първоначално се намалява съобразно процентът на редукция (или се извежда средна аритметична стойност при повече от една мерки) и получената стойност се увеличава на база на процентното увеличение на засегнатите мерки. Получава се процентът, с който се изменя стойността на индикатора от колона Target value for 2023 (new).

Пример: Изменение на индикатор за резултат 1.1 - Change in the value of production (thousand Euros):

Съгласно ръководство FAME Support Unit CT03.1 (Revised version от March 2019), този индикатор обхваща мерките 1.1, 1.2, 1.7 и 1.8. Въз основа на изменението на бюджета на програмата през 2019 г., процентът на редукция по тези мерки е съответно сборът от 37,58% по мярка 1.1, 7% по мярка 1.2, 50,88% по мярка 1.7 и 7% по мярка 1.8, разделен на четири. Стойността от колона Target value for 2023 в резултат на първата редукция се променя от 400 на 297,53 (намалява с 25,62 %).

В резултат на настоящата релокация същите мерки се изменят с различен процент, бюджетът на други се променя, a мярка 1.9 се създава, съответно и се определя бюджет.

# Мярка 1.9 Временно преустановяване на риболовната дейност - чл. 33, пар. 1, буква (г)

По данни на ИАРА[[2]](#footnote-2) корабите, покриващи изискванията за допустимост в изменения чл. 33 са 97, разпределени в различни сегменти. За да може помощта да се разпредели адекватно, според мащабите на риболовния флот, УО на ПМДР разработи методика за изчисление на премията.

## Бюджетен ресурс

С оглед очаквания интерес от потенциалните бенефициенти и методиката за изчисляване на компенсацията, следва да се отделят 763 835,29 евро ЕФМДР за отваряне на мярка 1.9 съгласно чл. 33 – Временно преустановяване на риболовната дейност.

## Компенсация за собственици на кораби

Методът, който е най-удачен за компенсация на собственици на кораби, е базиран на опита на УО с мярката за постоянно прекратяване на риболовните дейности както и на опита на други държави-членки. С оглед краткотрайния и извънреден характер на прилагането на тази мярка в България и сравнително ниския брой (под 6% от риболовния флот) очаквани потенциални бенефициенти, следва да се възприемат опростени компенсаторни схеми, а именно:

Премията се изчислява със следната формула

**L = ((P\*GT)+А)\*d**

за която

**L** **–** Общата компенсация за временно преустановяване за кораб;  
**P** **-** Дневна премия за преустанвяване за 1 БТ (Таблица 1);  
**GT** **–** Брутния тонаж на кораба;

**А –** Допълнителна премия за административни разходи на собствениците - 5.66 лв.;

**d** **–** Дни преустановяване.

Този модел взема предвид не само тонажа на кораба, но и неговата дължина. Той определя вариращи стойности за 1 БТ в зависимост от категорията за дължина, като стойността се променя спрямо съответния сегмент. Разделянето по сегменти се основава на Доклада за съответствие капацитета на риболовния флот с възможностите за риболов и за целта на настоящата методика някои от сегментите са обединени в общо три групи. За да може да се изчисли дневната премия (Р), ще се вземе информация от дневниците за първа продажба на корабите за всеки сегмент. Тази информация вече е предоставена от ИАРА.

**Таблица 1**

|  |  |
| --- | --- |
| Категоризация по дължина на кораба (m) | Дневна премия за преустановяване за 1 БТ (лв.) |
| До 18 метра | 10,45 |
| 18-24 метра | 7,31 |
| Над 24 метра | 5,12 |

За определяне на стойността на **А –** Допълнителна премия за административни разходи на собствениците на риболовни кораби са ползвани официални данни от **„Рибни ресурси”ЕООД**

За определяне на стойността на **P** **-**  Дневна премия за преустанвяване за 1 БТ са ползвани официални данни от ИАРА

УО предвижда да извършва мониторинг на 100% от договорите за БФП чрез информация от VMS устройствата на корабите над 12 метра дължина и чрез риболовните дневници на корабите от всички сегменти.

По процедурите няма да има критерии за подбор – „Техническа и финансова оценка”, помощта е предназначена за всички допустими оператори и до изчерпване на бюджета ще се прилага принципът „Първи по ред, първи по право”.

**Пример 1**: Кораб 13 метра, с БТ – 15, с преустановена дейност за 35 дни.

Общата компенсация е равна на:   5.658,1 =( (10,45 х15)+5,66)\*35

**Пример 2**: Кораб 24 метра, с БТ – 117, с преустановена дейност за 35 дни.

Общата компенсация е равна на:  21.164,5 =( (5,12 х117)+5,66)\*35

## Компенсация за екипаж

Следвайки философията на използване на опростени модели за компенсация, е избран метод, при който се взима предвид минималния осигурителен доход за 2020 г. за членовете на екипажа и на тази база се изчислява среднодневното възнаграждение. Чрез този метод всички членове на екипаж ще получават компенсация на ден прекъсване. Тази сума е 29,05 лв. на ден. Дните по време на временно спиране, при което член на екипажа използва отпуск по болест или почивка, не се включват в изчислението на премията.

## Индикатори

УО на ПМДР извършва двустепенна ревизия на индикаторите, като за първата стъпка се изменят индикаторите на основание на последната промяна на програмата през 2019 г.

# Мярка 2.6 Подкрепа за сектора на аквакултурата за временно спиране или намаляване на производството - чл. 55, пар. 1, буква (б)

Според получената от ИАРА информация има общо 561 аквакултурни ферми, които са допустими да кандидатстват по мярката.

## Бюджетен ресурс

Бюджетният ресурс за мярката е 4.027.769,45 евро ЕФМДР или 10,5 млн. лв. БФП. Минималният размер на заявената БФП за проектите ще е 2.000 лева, а максималният размер 80.000 лева.

## Компенсации на собствениците на ферми

Допустими ще са кандидати, които са регистрирали спад в приходния оборот от поне 20 % на месец спрямо средно аритметичния оборот през 2019 г. или средноаритметичния оборот от 2019, 2018 и 2017 г.

Допустими ще са разходи, необходими за преодоляване на недостига на средства, настъпили в резултат от избухването на COVID-19 (разходи за съхранение, разходи за заплати, разходи за суровини, разходи за логистични услуги и подобни свързани с оборотния капитал). Заявената безвъзмездна финансова помощ не може да надвишава 20% от нетните приходи за продажби за 2019 г.

Допустими ще са дейности направени след 13.03.2020 г., независимо дали всички свързани плащания са извършени. Макар Регламент 2020/560 да позволява разходи, направени от 01.02.2020, българското законодателство посочва 13.03.2020 г. като първа възможна дата.

Продължителността на изпълнение на всеки проект не следва да надвишава 4 (четири) месеца.

По процедурите няма да има критерии за подбор – „Техническа и финансова оценка”, помощта е предназначена за всички допустими оператори и до изчерпване на бюджета ще се прилага принципът „Първи по ред, първи по право”.

**Пример**: Нетните приходи за продажби на ред „Продукция“ (код 15110) от приходната част на ОПР за 2019 г.) – 120.000 лв.,

24.000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и това е БФП, която ще получи.

Нетните приходи за продажби на ред „Продукция“ (код 15110) от приходната част на ОПР за 2019 г.) – 1.200.000 лв.

240.000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и в този случай БФП, която ще получи кандидатът е 80.000 лв.

## Индикатори

УО на ПМДР извършва двустепенна ревизия на индикаторите, като за първата стъпка се изменят индикаторите на основание на последната промяна на програмата през 2019 г.

# Мярка 5.4 Преработване на продуктите от риболов и аквакултури - чл. 69, пар 3

По официални данни от регистърa на БАБХ рибопреработвателите предприятия са около 60 бр., от които предприятия със собствени ферми през 2019 са около 19 броя.

## Бюджетен ресурс

Мярка 5.4 е действаща. Поради разширяването на обхвата ѝ е необходимо и увеличение на наличните финансови ресурси. Към настоящия бюджет от 7.719.750,00 евро ЕФМДР се добавят допълнително още 1.835.166,64 евро. Така общата сума по мярката се увеличава на 9.554.916,64 евро ЕФМДР. Общата стойност на процедурата свързана с предоставяне на помощ във връзка преодоляване щетите от COVID 19 е в размер на 1.835.166,64 евро ЕФМДР или 4,7 млн. лева БФП.

Минималният размер на заявената БФП за проектите ще е 2.000 лева, а максималният размер 80.000 лева.

## Компенсации на собствениците на ферми с преработвателно предприятие

Допустими ще са кандидати, които са регистрирали спад в приходния оборот от поне 20 % на месец спрямо средно аритметичния оборот през 2019 г. или средноаритметичния оборот от 2019, 2018 и 2017 г.

Допустими ще са разходи, необходими за преодоляване на недостига на средства, настъпили в резултат от епидемичния взрив от COVID-19 (разходи за съхранение, разходи за заплати, разходи за суровини, разходи за логистични услуги и подобни свързани с оборотния капитал). Заявената безвъзмездна финансова помощ не може да надвишава 20% от нетните приходи за продажби за 2019 г.

Допустими ще са дейности направени след 13.03.2020 г., независимо дали всички свързани плащания са извършени. Макар Регламент 2020/560 да позволява разходи, направени от 01.02.2020, българското законодателство посочва 13.03.2020 г. като първа възможна дата.

Продължителността на изпълнение на всеки проект не следва да надвишава 4 (четири) месеца.

По процедурите няма да има критерии за подбор – „Техническа и финансова оценка”, помощта е предназначена за всички допустими оператори и до изчерпване на бюджета ще се прилага принципът „Първи по ред, първи по право”.

**Пример**: Нетните приходи за продажби на ред „Продукция“ (код 15110) от приходната част на ОПР за 2019 г.) – 120.000 лв.,

24.000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и това е БФП, която ще получи.

Нетните приходи за продажби на ред „Продукция“ (код 15110) от приходната част на ОПР за 2019 г.) – 1.200.000 лв.

240.000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и в този случай БФП, която ще получи кандидатът е 80.000 лв.

## Индикатори

Индикаторите на мярката ще се променят двустепенно. При второто изменение, индикаторите ще се увеличат пропорционално на увеличението на бюджета й.

# Пренасочване на бюджетите за осигуряване на ресурс за справяне с икономическите последици от избухването на COVID-19

За да осигури необходимите финансови средства за мерките срещу икономическите последици от избухването на COVID-19, УО на ПМДР пренасочва бюджет от първи, втори и четвърти приоритет.

## Приоритет на съюза 1

В ПС 1 са намалени бюджетите на мерки 1.2 „Здраве и безопасност”, 1.4 „Ограничаване на въздействието на риболова върху морската среда и приспособяване на риболова към опазването на видовете” и 1.5 „Иновации, свързани с опазването на морските биологични ресурси”, за да се пренасочат ресурси за смекчаване на последиците от COVID-19 пандемията. УО на ПМДР избира посочените мерки, поради изразеният от бранша нисък интерес към тях. Този нисък интерес от потенциалните бенефициенти се дължи на нерентабилността на риболовната дейност, невъзможност да се осигурят нужните средства за самоучастие, ниско ниво на административна готовност да се използва ИСУН, липса на изградена достатъчно надеждна пристанищна и обслужваща инфраструктура, намаляващ интерес към риболовни дейности като цяло.

УО направи всичко възможно за да подобри интереса към мерките през досегашния програмен период, а именно УО:

• поддържа пряк контакт с представители на бранша, както на Комитетите по наблюдение, така и в процеса на работа по изпълнение на ПМДР с цел подобряване на интереса към мерките като цяло и идентифициране на причините за ниския интерес и мерките с най-голям интерес;

• проведе общо 10 информационни мероприятия в Бургас, Варна, Балчик, Поморие, Царево, Шабла и Несебър;

• в Условията за кандидатстване по всяка процедура има ръководство за работа в ИСУН, както и в ИСУН са налични ръководства за всички стъпки, които касаят кандидатите и бенефициентите - https://eumis2020.government.bg/bg/s/Default/Manual в допълнение УО проведе обучение на рибари за използване на електронната платформа ИСУН като част от информационно мероприятие във Варна.

• многократно отваря мерки (мярка 1.1 – два пъти, мярка 1.2 - един път, мярка 1.3 - един път, мярка 1.7 – три пъти, мярка 1.6 - един път);

• удължава крайния срок за получаване на проектни предложения (мярка 1.2)

• мерки 1.4 и 1.5 не са били отваряни поради крайно ниския интерес към тях, видно и от проведени допитвания от УО до браншови организации през януари и същевременно административния ресурс необходим за разписването им.

От мярка 1.2 „Здраве и безопасност“ се прехвърлят средства в размер на 135.582,28 евро ЕФМДР. Бюджетът на мярката се променя от 169.477,85 на 33.895,57 евро ЕФМДР. Оставени са средства, които да финансират проекти по вече открита процедура.

От мярка 1.4 „Ограничаване на въздействието на риболова върху морската среда и приспособяване на риболова към опазването на видовете“ се прехвърлят средства в размер на 390.259,40 евро ЕФМДР. Бюджетът на мярката се променя от 487.824,25 на 97.564,85 евро ЕФМДР. Оставени са средства, които да финансират проекти по вече открита процедура.

От мярка 1.5 „Иновации, свързани с опазването на морските биологични ресурси“ е пренасочен целия бюджет в размер на 902 851,00 евро ЕФМДР и мярката се закрива.

## Приоритет на съюза 2

В ПС 2 УО интервенира в мерки 2.1, 2.4 и 2.5, поради идентифициран много нисък интерес към тях.

По мярка 2.1 липсва реален интерес поради общата липса на готовност на потенциалните бенефициенти за изпълнение на проекти по правилата на ПМДР. УО отвори мярката и тя получи привидно висок интерес с голям брой проектни предложения. Този интерес обаче не се оказа реален, защото външната експертна оценка на предложенията отхвърли всички предложения за липса на иновации, което е и смисълът на мярката. Според експертите в тези предложения кандидатите търсят да възстановят и/или модернизират основните си средства за производство, но не и да въвеждат иновации. Същия бе опитът на УО от предходния програмен период, когато по този тип дейност бе сключен само един договор.

По мярка 2.4 ниският интерес се дължи на неустойчивостта на инвестицията в дългосрочен план на българския пазар. Това е видно от факта, че в момента има регистриран само един сертифициран производител на биологична продукция (мидена ферма) в съответствие с Регламент (ЕО) № 834/2007 и правилата за неговото прилагане. УО направи всичко възможно за да повиши интереса към тази мярка като поддържа пряк контакт с потенциални бенефициенти, както на Комитетите по наблюдение, така и в процеса на работа по изпълняване на ПМДР с цел подобряване на интереса към мерките като цяло и индетифициране на причините за ниския интерес.

По мярка 2.5 УО отчита интерес, който обаче е нисък спрямо размера на наличния бюджет на мярката. Мярката вече е отваряна с над половината бюджет. Постъпилите проекти (всички са одобрени) могат да усвоят едва 25,24% от бюджета на приема (или 15,15% от целия бюджет). За УО е очевидно, че, макар да има интерес по нея, в условията на оставащо време от една година до края на програмния период, е ненужно за бъдещи приеми да се оставя целия сегашен остатъчен бюджет, при бюджетни нужди в други мерки.

Поради липсата на достатъчен интерес към тези мерки и в условията на оставащо време от една година до края на програмния период, е ненужно за бъдещи приеми да се оставя целият им сегашен остатъчен бюджет, при бюджетни нужди в други мерки.

От мярка 2.1 „Иновации“ е пренасочен целия бюджет в размер на 1.163.250,00 евро ЕФМДР и мярката се закрива.

От мярка 2.4 „Преминаване към схеми по управление на околната среда и одитиране и към биологични аквакултури“ е пренасочен целият бюджет в размер на 398.325,00евро ЕФМДР и мярката се закрива.

Бюджетът на мярка 2.5 „Аквакултури, осигуряващи екологични услуги“ се намалява с 3.310.114,22 евро ЕФМДР. Бюджетът се променя от 3.965.625,00 евро ЕФМДР на 655.510,78 евро ЕФМДР.

## Приоритет на съюза 4

УО идентифицира остатъчни бюджетни средства по мерки 4.1 и 4.2, които с оглед наближаващия край на програмния период няма да могат да бъдат усвоени и следва да бъдат прехвърли към други мерки. Мярка 4.1 цели подготвително подпомагане и 99 % от нея е ангажиран. Остатъкът от 0,6 % (1.533 евро) е неизползваем и следва да се прехвърли. Мярка 4.2 има свободен ресурс от 324.855,48 евро ЕФМДР поради отпадането на една кандидат МИРГ в процеса на одобрение.

Бюджетът на Мярка 4.1 „Подготвително подпомагане“ се намалява с 1.533 евро ЕФМДР и от 233.311,42 се променя на 231.777,43 евро ЕФМДР.

Бюджетът на Мярка 4.2 „Изпълнение на стратегиите за водено от общностите местно развитие подбор на местни инициативни рибарски групи (МИРГ)“ се намалява с 324.855,48 евро ЕФМДР и от 15.885.853,02 се променя на 15.560.997,54 евро ЕФМДР.

# Релокация на бюджети в табличен вид

Релокацията на бюджетите на ниво мерки е приложение към настоящата обосновка.

# Промяна в рамката за изпълнение

Предложеното изменение на програмата води до промени в целите на рамката за изпълнение на ПМДР поради пренасочване на бюджетите по всички ПС и създаването на две нови мерки. Стойностите на междинните цели не се изменят с настоящото изменение на ПМДР, тъй като са за приключил период. Крайните цели за 2023, касаещи финансовите индикатори се изменят на база единствено промените свързани с релокацията на средства по различните мерки предложени и одобрени на Комитет за наблюдение от 12.02.2020 г. Индикаторите за изпълнение – брой проектни предложения се изменят в две стъпки, по методологията за промяна в индикаторите по-горе (2 Промяна в индикаторите).

Промяната в целите на рамката за изпълнение на ПМДР е следната:

|  |  |
| --- | --- |
| **Union priority** | 1 - Promoting environmentally sustainable, resource efficient, innovative, competitive and knowledge based fisheries |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 4,348,000.00 | 19,766,556.00 | 18 859 064,26 |
| 1.3 - N° of projects on added value, quality, use of unwanted catches and fishing ports, landing sites, actions halls and shelters | 10.00 | 45.00 |  |
| 1.5 - N° of projects on permanent cessation | 8.00 | 8.00 |  |

|  |  |
| --- | --- |
| **Union priority** | 2 - Fostering environmentally sustainable, resource efficient, innovative, competitive and knowledge based aquaculture |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 10,000,000.00 | 34,042,100.00 | 32 916873,64 |
| 2.2 - N° of projects on productive investments in aquaculture | 30.00 | 70.00 |  |
| 2.5 - N° of projects on promoting human capital of aquaculture in general and of new aquaculture farmers | 7.00 | 20.00 |  |

|  |  |
| --- | --- |
| **Union priority** | 3 - Fostering the implementation of the CFP |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 3,000,000.00 | 11,602,340.00 | 11,602,340.00 |
| 3.1 - N° of projects on implementing the Union's control, inspections and enforcement system | 12.00 | 20.00 |  |
| 3.2 - N° of projects on supporting the collection, management and use of data | 1.00 | 2.00 |  |

|  |  |
| --- | --- |
| **Union priority** | 4 - Increasing employment and territorial cohesion |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 2,270,000.00 | 18,963,723.00 | 18 579 735,26 |
| 4.1 - N° of local development strategies selected | 10.00 | 10.00 |  |
| 4.2 - N° of projects on preparatory support | 8.00 | 8.00 |  |

|  |  |
| --- | --- |
| **Union priority** | 5 - Fostering marketing and processing |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 3,500,000.00 | 11,295,980.00 | 13 742868,85 |
| 5.1 - N° of producers organisations or associations of producers organisations supported for production and marketing plans | 1.00 | 2.00 |  |
| 5.2 - N° of projects on marketing measures and storage aid | 10.00 | 30.00 |  |
| 5.3 - N° of projects on processing | 5.00 | 15.00 |  |

|  |  |
| --- | --- |
| **Union priority** | 6 - Fostering the implementation of the Integrated Maritime Policy |

|  |  |  |  |
| --- | --- | --- | --- |
| **Indicator and measurement unit, where appropriate** | **Milestone for 2018** | **Targets for 2023** | **New target for 2023** |
| Financial indicator | 500,000.00 | 3,100,000.00 | 3,100,000.00 |
| 6.2 - N° projects on the protection and improvement of knowledge on marine environment | 1.00 | 3.00 |  |

# Промяна в секция 8.3 „Участие на ЕФМДР по отношение на тематичните цели на ЕСИ фондовете“

Предложеното изменение на програмата води до промени в приноса на по различните тематични цели към ПМДР, както следва: Тематична цел 03: 1.1, 1.2, 1.7, 1.8(1+3), 2.1, 2.2 (а-г и е-з), 2.3, 5.1 (без промяна в бюджета), 5.3 (без промяна в бюджета), 5.4. Тематична цел 04: 2.2 (к). Тематична цел 06: 1.3(без промяна в бюджета), 1.4, 1.5, 1.6, 1.8 (2), 2.2(д,й,к), 2.4, 2.5, 3.1, 3.2, 6.1, 6.2 (отписана от Програмата) и 6.3. Тематична цел 08: 4.1 и 4.2.

Промяната в приноса на ПМДР към тематични цели 3, 4, 6 и 8 е следната:

|  |  |  |
| --- | --- | --- |
| Thematic objective | EMFF contribution, euro (current) | EMFF contribution, euro (new) |
| (3) enhancing the competitiveness of SMEs, of the agricultural sector (for the EAFRD) and of the fishery and aquaculture sector (for the EMFF) | 34,606,447.00 | 39 863 026,81 |
| (4) supporting the shift towards a low-carbon economy in all sectors; | 969,375.00 | 980 831,25 |
| (6) preserving and protecting the environment and promoting resource efficiency; | 25,003,741.00 | 20 062 093,71 |
| (8) promoting sustainable and quality employment and supporting labour mobility. | 16,119,164.00 | 15 792 774,97 |
|  |  |  |

# **Промяна в секция 9.2 „Определяне на ориентировъчния размер на подкрепата за** постигането на целите, свързани със смекчаване и приспособяване към изменението на климата (в съответствие с чл. 18, параграф 1, буква а от Регламент (ЕС) № 508/2014)“

Предложеното изменение на програмата води до промени в приноса на ПМДР към изменението на климата поради пренасочване на бюджетите на следните релевантни мерки от таблица 9.2 на ПМДР: 1.4, 1.5 и 4.2 и от друга страна добавянето на бюджет в мярка 1.9. Промяната в приноса на ПМДР към изменението на климата е следната:

|  |  |  |  |
| --- | --- | --- | --- |
| The indicative EMFF contribution (euro)  (current) | The indicative EMFF contribution (euro) (new) | Share of the total EMFF allocation to the operational programme (%)  (current) | Share of the total EMFF allocation to the operational programme (%) (new) |
| 11,878,790.52 | 11 524 649,80 | 14.70 % | 14,26 % |

# Промяна в Приложение III към ПМДР

В приложение III са нанесени промени, касаещи звената, отговорни за прилагането и изпълнението на ПМДР 2014-2020, с настъпили законодателни промени е сменен отговорен одитен орган от ИА ОСЕС на ИА СОСЕЗФ, а ИАРА не е второ междинно звено. Съгласно промененото Споразумение за делегиране на функции по прилагане на програма за морско дело и рибарство 2014 - 2020 г. между УО на МДР и ДФЗ-РА през септември 2019 г. свързано с делегиране и на функция – мониторинг на проектните предложения са нанесени съответните промени и в приложението.

1. Изпратено запитване до всички заинтересовани браншови лица и групи и получено Писмо от "Асоциация на производителите на риба и рибни продукти БГ Фиш". [↑](#footnote-ref-1)
2. Официална информация за активните кораби и техните улови за последните 2 години, предоставена от ИАРА на 05.05.2020 г. [↑](#footnote-ref-2)