

**Приложение № XI**

**ПРОГРАМА ЗА МОРСКО ДЕЛО И РИБАРСТВО 2014-2020 Г.**

**ПОДРОБНО ОПИСАНИЕ НА МЕТОДИКАТА ЗА ИЗЧИСЛЕНИЕ НА КОМПЕНСАЦИИТЕ ПО ЧЛ. 33 (1) Г), ЧЛ. 55 (1) Б) И ЧЛ. 69 (3)**

## **Компенсация за временно преустановяване на риболовните дейности - чл. 33 (1) г)**

## Компенсация за собственици на кораби

Методът, който е най-удачен за компенсация на собственици на кораби, е базиран на опита на УО с мярката за постоянно прекратяване на риболовните дейности както и на опита на други държави-членки. С оглед краткотрайния и извънреден характер на прилагането на тази мярка в България и сравнително ниския брой (под 10% от риболовния флот) очаквани потенциални бенефициенти, следва да се възприемат опростени компенсаторни схеми, а именно:

Премията се изчислява със следната формула

**L = ((P\*GT)+А)\*d**

за която

**L** **–** Общата компенсация за временно преустановяване за кораб;  
**P** **–** Дневна премия за преустанвяване за 1 БТ (Таблица 1);  
**GT**  **–** Брутния тонаж на кораба;

**А –** Допълнителна премия за административни разходи на собствениците - 5.66 лв;

**d** **–** Дни преустановяване.

Този модел взема предвид не само тонажа на кораба, но и неговата дължина. Той определя вариращи стойности за 1 БТ в зависимост от категорията за дължина, като стойността се променя спрямо съответния сегмент. Разделянето по сегменти отговаря на това в Доклада за съответствие капацитета на риболовния флот с възможностите за риболов. За целта на настоящата методика някои от сегментите са обединени в общо три групи. За да може да се изчисли дневната премия (Р), ще се вземе информация от дневниците за първа продажба на корабите за всеки сегмент. Тази информация вече е предоставена от ИАРА.

**Таблица 1**

|  |  |
| --- | --- |
| Категоризация по дължина на кораба (m) | Дневна премия за преустановяване за 1 БТ (лв.) |
| До 18 метра | 10,45 |
| 18-24 метра | 7,31 |
| Над 24 метра | 5,12 |

## Компенсация за екипаж

Следвайки философията на използване на опростени модели за компенсация, е избран метод, при който се взима предвид минималния осигурителен доход за 2020 г. за членовете на екипажа и на тази база се изчислява среднодневното възнаграждение. Чрез този метод всички членове на екипаж ще получават компенсация на ден прекъсване. Тази сума е 29,05 лв. на ден. Дните по време на временно спиране, при което член на екипажа използва отпуск по болест или почивка, не се включват в изчислението на премията.

За определяне на стойността на **А –** Допълнителна премия за административни разходи на собствениците са ползвани официални данни от **„Рибни ресурси”ЕООД**

За определяне на стойността на **P** **-**  Дневна премия за преустановяване за 1 БТ са ползвани официални данни от ИАРА

**Пример 1**: Кораб 13 метра, с БТ – 15, с преустановена дейност за 35 дни.

Общата компенсация е равна на : 5 658,1 =( (10,45 х15)+5,66)\*35

**Пример 2**: Кораб 24 метра, с БТ – 117, с преустановена дейност за 35 дни.

Общата компенсация е равна на : 21 164,5 =( (5,12 х117)+5,66)\*35

## **Компенсация за временно спиране или намаляване на производството и продажбите на производителите на аквакултури - чл. 55 (1) б)**

Допустими ще са кандидати, които са регистрирали спад в приходния оборот поне 20 % на месец в спрямо средно аритметичния оборот през 2019 г. или средноаритметичния оборот от 2019, 2018 и 2017 г.

Допустими ще са разходи, необходими за преодоляване на недостига на средства, настъпили в резултат от епидемичния взрив от COVID-19 (разходи за съхранение, разходи за заплати, разходи за суровини, разходи за логистични услуги и подобни свързани с оборотния капитал). Заявената безвъзмездна финансова помощ не може да надвишава 20% от нетните приходи за продажби за 2019 г.

Допустими ще са дейности направени след 13.03.2020 г., независимо дали всички свързани плащания са извършени. Макар Регламент 2020/560 да позволява разходи, направени от 01.02.2020, българското законодателство посочва 13.03.2020 г. като първа възможна дата.

Продължителността на изпълнение на всеки проект не следва да надвишава 4 (четири) месеца.

По процедурите няма да има критерии за подбор – „Техническа и финансова оценка”, помощта е предназначена за всички допустими оператори и до изчерпване на бюджета ще се прилага принципът „Първи по ред, първи по право”.

**Пример:** Нетните приходи за продажби на ред „Продукция“ (код 15110) от приходната част на ОПР за 2019 г.) – 120 000 лв.,

24 000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и това е БФП, която ще получи.

Нетните приходи за продажби на ред „Продукция“ (код 15110) от приходната част на ОПР за 2019 г.) – 1 200 000 лв.

240 000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и в този случай БФП, която ще получи кандидатът е 80 000 лв.

## **Компенсация за временно спиране или намаляване на производството и продажбите на преработвателните предприятия чл. 69 (3)**

Допустими ще са също кандидати, които са регистрирали спад в приходния оборот поне 20 % на месец в спрямо средно аритметичния оборот през 2019 г. или средноаритметичния оборот от 2019, 2018 и 2017 г.

Допустими ще са разходи, необходими за преодоляване на недостига на средства, настъпили в резултат от епидемичния взрив от COVID-19 (разходи за съхранение, разходи за заплати, разходи за суровини, разходи за логистични услуги и подобни свързани с оборотния капитал). Заявената безвъзмездна финансова помощ не може да надвишава 20% от нетните приходи за продажби за 2019 г.

Допустими ще са дейности направени след 13.03.2020 г., независимо дали всички свързани плащания са извършени. Макар Регламент 2020/560 да позволява разходи, направени от 01.02.2020, българското законодателство посочва 13.03.2020 г. като първа възможна дата.

Продължителността на изпълнение на всеки проект не следва да надвишава 4 (четири) месеца.

По процедурите няма да има критерии за подбор – „Техническа и финансова оценка”, помощта е предназначена за всички допустими оператори и до изчерпване на бюджета ще се прилага принципът „Първи по ред, първи по право”.

**Пример:** Нетните приходи за продажби на ред „Продукция“ (код 15110) от приходната част на ОПР за 2019 г.) – 120 000 лв.,

24 000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и това е БФП, която ще получи.

Нетните приходи за продажби на ред „Продукция“ (код 15110) от приходната част на ОПР за 2019 г.) – 1 200 000 лв.

240 000 лв. са -20 % от Нетните приходи за продажби на ред „Продукция“ (код 15110) от приходната част на ОПР за 2019 г.) и в този случай БФП, която ще получи кандидатът е 80 000 лв.